Man sit lank vir drie verkragtingsArgieffoto ŉ Man is Maandag lewenslange tronkstraf opgelê nadat hy skuldig bevind is op drie aanklagte van verkragting. Maj. Thulani Zwane, woordvoerder van die polisie, het gesê Bhekani Nzuza (28) is in die Esikhawini-landdroshof tot ŉ verdere tien jaar tronkstraf gevonnis op aanklag van seksuele aanranding en vyf jaar vir diefstal. Die vonnisse sal gelyklopend uitgedien word. Nzuza het op 12 Mei 2012 ŉ 16-jarige meisie met ŉ mes gedreig waarna hy haar verkrag en haar selfoon gesteel het. Hy is sewe dae daarna in hegtenis geneem.